Source: http://www.csmoradea.ro/bilantul-lui-cristian-achim-la-carma-lui-csm-csu-oradea/
Timestamp: 2017-08-21 23:31:59+00:00

Document:
www.csmoradea.ro | Bilanțul lui Cristian Achim la cârma lui CSM CSU Oradea
Cristian Achim a acceptat propunerea CSM Oradea de a continua colaborarea ce a început în toamna anului 2009. El a completat al 7-lea sezon la cârma formației roș-albastre în calitate de campion al României.
Debutul tehnicianului, acum în vârstă de 46 ani, s-a consemnat în confruntarea cu BCM U Pitești, din deplasare, în luna noiembrie a anului 2009. A fost al 11-lea meci susținut de CSM în ediția 2009/10 a Ligii Naționale, Leii Roșii impunându-se cu scorul de 74-69. Acela a fost al 6-lea meci susținut de orădeni în deplasare în respectiva ediție de campionat, fiind primul succes repurtat.
Victoria de la Pitești a adus CSM-ul la un bilanț general de 4-7 în acel moment al sezonului 2009/10. Oradea a încheiat faza regulată cu un bilanț general de 15-15, clasându-se pe locul al 9-lea, ratând calificarea în playoff. Un rezultat final bun, dublat de succesul din primul tur al playout-ului, scor 3-1, împotriva Craiovei. Ținând cont de faptul că CSM-ul a avut un buget limitat, dar și de faptul că Achim a preluat din mers o echipă construită de altcineva, rezultatul final a fost mai mult decât mulțumitor, lucru ce a condus la continuarea colaborării.
Sezonul 2010/11 a fost primul pe care Cristian Achim l-a început alături de CSM Oradea. El a avut posibilitatea să-și construiască echipă, să-și aleagă staff-ul tehnic și în limita bugetului disponibil să recruteze jucătorii pe care i-a dorit. Oradea a avut un bilanț mai bun (17-13) și clasarea a fost implicit mai bun. CSM-ul s-a calificat în playoff de pe locul al 6-lea, cea mai bună clasare din istoria clubului la acea vreme.
Edițiile următoare de campionat au permis CSM-ului să se califice în playoff și chiar să obțină rezultate pozitive în fazele eliminatorii. În 2013, CSM-ul a obținut prima clasare pe podium în campionat, pentru ca în 2014 să dispute finala. Totul a culminat cu succesul din 2016, când Oradea a devenit campioană a României în premieră la nivel de baschet masculin seniori.
Iată bilanțul lui Cristian Achim în toate competițiile pe sezon:
- 2009/10: 15-9
– 2010/11: 18-17
– 2011/12: 23-13
– 2012/13: 32-12
– 2013/14: 35-14
– 2014/15: 13-22
– 2015/16: 37-14
– Bilanț general: 173-90
Așadar, un total de 263 meciuri oficiale conduse de Cristian Achim la cârma lui CSM Oradea și o rată de succes de 65.7%.
Aici sunt cuprinse jocurile din Liga Națională (sezon regulat și playoff), Cupa României și EuroChallenge.
tags: bilanț cristian achim csm csu oradea liga națională parcurs
CSM CSU Oradea și-a depus candidatura pentru participarea în Basketball Champions League

References: CSM 
 CSM 
 CSM 
 CSM 
 CSM 
 csm 

CSM